ddrg/super_eurlex huggingface dataset:
Oficiālais Vēstnesis L 114 , 01/05/1999 Lpp. 0046 - 0046



Komisijas Regula (EK) Nr. 921/1999 (1999. gada 30. aprīlis), ar ko paredzēti īpaši pasākumi no tirgus izņemtu augļu un dārzeņu sadalei bēgļiem no Kosovas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 857/1999 [2], un jo īpaši tās 30. panta 7. punktu, (1) tā kā Komisijas Regulā (EK) Nr. 659/97 [3], kurā jaunākie grozījumi izdarīti ar Regulu (EK) Nr. 729/1999 [4], izklāstīti sīki izstrādāti noteikumi Regulas (EK) Nr. 2200/96 piemērošanai attiecībā uz intervences pasākumiem augļu un dārzeņu nozarē un jo īpaši attiecībā uz produktu, kas izņemti no tirgus, bezmaksas izplatīšanu ārpus Kopienas humānās palīdzības veidā; (2) tā kā šās regulas 14. panta 3. punktā un 16. panta 2. punktā paredzēti vairāki nosacījumi un izvirzīta prasība pēc Komisijas lēmuma pirms katras bezmaksas izplatīšanas darbības ārpus Kopienas; (3) tā kā steidzīgā nepieciešamība sniegt pārtikas palīdzību Kosovas krīzē cietušajiem bēgļiem un ģimenēm, kuras viņus uzņem, ir vispārzināma; (4) tā kā, lai veicinātu palīdzības sniegšanu šiem cilvēkiem, līdz turpmākam paziņojumam būtu jāatkāpjas no dažiem Regulas (EK) Nr. 659/97 14. panta 3. punkta un 16. panta 2. punkta noteikumiem; (5) tā kā būtu jānosaka jomas, uz kurām attiecas šī atkāpe; (6) tā kā šajā regulā paredzētie pasākumi saskan ar Svaigo augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Uz bezmaksas izplatīšanas darbībām, kas saistītas ar Kosovas bēgļiem un ģimenēm, kuras viņus uzņem, Dienvidslāvijas Federatīvās Republikas (Serbijas un Melnkalnes), Albānijas, bijušās Dienvidslāvijas Republikas Maķedonijas, Bosnijas un Hercegovinas, Bulgārijas un Rumānijas teritorijā neattiecas Regulas (EK) Nr. 659/97 14. panta 3. punkts un 16. panta 2. punkts. Attiecībā uz šīm darbībām dalībvalstis nosūta Komisijai: - katra mēneša pirmajā darba dienā Regulas (EK) Nr. 659/97 VI pielikumā noteikto informāciju par paveiktajām darbībām, - FAO Pārpalikuma izlietojuma apakškomitejai nosūtītā ziņojuma kopiju. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 30. aprīlī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 108, 27.4.1999., 7. lpp. [3] OV L 100, 17.4.1997., 22. lpp. [4] OV L 93, 8.4.1999., 11. lpp. --------------------------------------------------
Oficiālais Vēstnesis L 043 , 17/02/1999 Lpp. 0006 - 0006



Komisijas Regula (EK) Nr. 344/1999 (1999. gada 16. februāris), ar kuru groza Regulu (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 3. novembra Regulu (EEK) Nr. 2467/98 par aitas gaļas un kazas gaļas tirgus kopējo organizāciju [1] un jo īpaši tās 17. panta 1. punktu, tā kā, lai savlaicīgi ņemtu vērā pašreizējo stāvokli, būtu jāvienkāršo kārtība to iestāžu saraksta pārskatīšanai, kuras izsniedz izcelsmes dokumentus; tā kā šajā nolūkā Komisijai pēc tās lēmuma būtu jābūt tiesīgai pārskatīt minēto iestāžu sarakstu; tā kā Austrālija ir izraudzījusies jaunu izcelsmes dokumentu izsniedzēju aģentūru; tā kā būtu attiecīgi jāgroza I pielikums Komisijas Regulā (EK) Nr. 1439/95 [2], kurā jaunākie grozījumi izdarīti ar Regulu (EK) Nr. 1764/98 [3]; tā kā Austrālijas izraudzīto jauno izsniedzēju aģentūru pilnvaras ir spēkā no 1999. gada 1. februāra un no šīs minētās dienas jāizskata spēkā esošie dokumenti, kurus izsniegusi minētā aģentūra; tā kā šajā nolikumā paredzētie pasākumi ir saskaņā ar Aitu un kazu pārvaldības komitejas atzinumu, IR PIEŅĒMUSI ŠO REGULU: 1. pants Ar šo Regulu (EK) Nr. 1439/95 groza šādi. 1. Ar šādu tekstu aizstāj 12. panta 2. punktu: "2. Komisija var mainīt šo sarakstu, ja izsniedzēju iestādi vairs neatzīst, ja tā nespēj izpildīt savus pienākumus vai arī ja tiek izraudzīta jauna izsniedzēja iestāde." 2. Minētās regulas I pielikumā vārdus "Department of Primary Industries and Energy" aizstāj ar "Department of Agriculture, Fisheries and Forestry". 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1999. gada 1. februāra. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. februārī Komisijas vārdā — Komisijas loceklis Franz Fischler [1] OV L 312, 20.11.1998., 1 lpp. [2] OV L 143, 27.6.1995., 7 lpp. [3] OV L 223, 11.8.1998., 4 lpp. --------------------------------------------------
Oficiālais Vēstnesis L 108 , 27/04/1999 Lpp. 0008 - 0008



Padomes Regula (EK) Nr. 858/1999 (1999. gada 22. aprīlis), ar kuru groza Regulu (EK) Nr. 2202/96, ar ko ievieš Kopienas atbalsta shēmu konkrētu citrusaugļu ražotājiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā ar Regulas (EK) Nr. 2202/96 [4] 5. pantu ievieš pārstrādes sliekšņus; tā kā šo sliekšņu pārsniegumu novērtē, izmantojot to daudzumu vidējo rādītāju, kuri pēdējos trīs tirdzniecības gados, tostarp kārtējā gadā, ir pārstrādāti saskaņā ar atbalsta shēmu; tā kā, ja ir atklāts pārsniegums, samazina atbalstu, kas noteikts kārtējam tirdzniecības gadam; tā kā šī aprēķina sistēma nozīmē to, ka atbalsta apjoms konkrētajam tirdzniecības gadam kļūst zināms tikai pēc attiecīgā tirdzniecības gada beigām; tā kā šī situācija rada grūtības vadīt ražotāju organizācijas; tā kā tādēļ pārsnieguma ietekme būtu jāattiecina uz nākamo tirdzniecības gadu; tā kā jāņem vērā tas, ka konkrētus produktus pārstrādā visu šo produktu tirdzniecības gadu; tā kā tādā gadījumā pārstrādes sliekšņa ievērošana būtu jāvērtē laika posmā, kas vienāds ar trīs tirdzniecības gadiem; tā kā šis Regulas (EK) Nr. 2202/96 grozījums būtu jāpiemēro no 1999./2000. tirdzniecības gada, IR PIEŅĒMUSI ŠO REGULU. 1. pants Ar šo Regulu (EK) Nr. 2202/96 groza šādi: 1. Regulas 5. panta 2. un 3. punktu aizstāj ar šādu: "2. Atbalstu, kas par attiecīgajiem produktiem konkrētajam tirdzniecības gadam ir noteikts saskaņā ar 3. panta 2. punktu, samazina par 1 % par katru šā panta 1. punktā minētā pārsnieguma daļu, ja saskaņā ar atbalsta shēmu trijos tirdzniecības gados pirms attiecīgā tirdzniecības gada vai līdzvērtīgā laika posmā pārstrādāto daudzumu vidējais rādītājs pārsniedz minēto slieksni. Pārsnieguma daļas ir vienādas ar 1 % no katra 1. punktā minētā sliekšņa." 2. Regulas 6. pantu aizstāj ar šādu: "6. pants Sīki izstrādātus noteikumus par to, kā piemērot šo regulu, jo īpaši par atbalsta izmaksu, kontroles pasākumiem un sankcijām, tirdzniecības gadiem, pārstrādei piegādāto izejvielu obligātajām īpašībām, 5. panta 2. punktā minētajam ekvivalentajam laika posmam un sliekšņu pārsniegšanas finansiālajām sekām, pieņem saskaņā ar Regulas (EK) Nr. 2200/96 46. pantā izklāstīto kārtību." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1999./2000. tirdzniecības gada. Šī regula uzliek saistības kopumā un ir tieši piemērojama visās dalībvalstīs. Luksemburgā, 1999. gada 22. aprīlī Padomes vārdā — priekšsēdētājs W. Müller [1] OV C 381, 8.12.1998., 9. lpp. [2] Atzinums sniegts 1999. gada 24. februārī (Oficiālajā Vēstnesī vēl nav publicēts). [3] Atzinums sniegts 1999. gada 24. februārī (Oficiālajā Vēstnesī vēl nav publicēts). [4] OV L 297, 21.11.1996., 49. lpp. --------------------------------------------------
Oficiālais Vēstnesis L 036 , 10/02/1999 Lpp. 0014 - 0015



Komisijas Regula (EK) Nr. 294/1999 (1999. gada 9. februāris), ar kuru groza Regulu (EK) Nr. 2334/98, ar ko nosaka īpašus pasākumus mājputnu gaļas nozarē, atkāpjoties no Regulas (EEK) Nr. 3665/87, Regulas (EEK) Nr. 3719/88 un Regulas (EK) Nr. 1372/95 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2916/95 [2], un jo īpaši tās 3. panta 2. punktu, 8. panta 12. punktu un 15. pantu, tā kā ar Komisijas Regulu (EK) Nr. 2334/98 [3] ievieš īpašus pasākumus, lai, ievērojot problēmas Krievijas tirgū kopš 1998. gada augusta otrās puses, noregulētu konkrētas eksporta darbības; tā kā grūtības Krievijas tirgū joprojām turpinās un tā kā tādējādi izveidojusies situācija ir nopietni ietekmējusi uzņēmēju iespējas eksportēt preces uz šo galamērķi; tā kā tā nelabvēlīgās sekas attiecīgi jāierobežo, pieņemot īpašus pasākumus, kas dod iespēju anulēt eksporta licences un konkrētas muitas procedūras, kuras jau ir uzsāktas, un pagarināt noteiktus termiņus; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2334/98 groza šādi: 1. Regulas 2. pantu aizstāj ar šādu: "2. pants 1. Pēc licences īpašnieka pieteikuma, kas iesniegts līdz 1999. gada 1. martam (neieskaitot), ar šo anulē eksporta licences, kas izdotas saskaņā ar Komisijas Regulu (EK) Nr. 1371/95 [4] un par ko iesniegti pieteikumi līdz 1998. gada 29. augustam (neieskaitot), izņemot licences, kuru derīguma termiņš ir beidzies pirms 1998. gada 1. augusta, un atmaksā par tām iemaksāto nodrošinājumu. 2. Uzņēmējs, kas iesniedzis pieteikumu, atlīdzina visas kompensācijas, kas samaksāts avansā par produktiem, par kuriem muitas eksporta formalitātes nokārtotas ne vēlāk kā līdz 1998. gada 29. augustam, bet kuri vēl nav izvesti no Kopienas muitas teritorijas vai uz kuriem attiecas kāds no režīmiem, kas paredzēti Regulas (EEK) Nr. 565/80 4. un 5. pantā, un atmaksā dažādos minēto darbību nodrošinājumus." 2. Regulas 4. pantā "150 dienām" aizstāj ar "210 dienām". 3. Regulas 5. pantu aizstāj ar šādu: "5. pants Katru ceturtdienu dalībvalstis paziņo produktu daudzumus, uz ko iepriekšējā nedēļā ir attiecināti 2. panta 1. un 2. punktā minētie pasākumi, precizējot licenču izdošanas datumu un attiecīgo kategoriju." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 9. februārī Komisijas vārdā — Komisijas loceklis Franz Fischler [1] OV L 282, 1.11.1975., 77. lpp. [2] OV L 305, 19.12.1995., 49. lpp. [3] OV L 291, 30.10.1998., 15. lpp. [4] OV L 133, 17.6.1995., 26. lpp. --------------------------------------------------
Oficiālais Vēstnesis L 023 , 28/01/2000 Lpp. 0004 - 0004



Padomes Regula (EK) Nr. 191/2000 (2000. gada 24. janvāris), ar ko groza Regulu (EEK) Nr. 1696/71 par apiņu tirgus kopīgo organizāciju EIROPAS SAVIENĪBAS PADOME, ņemot vērā Eiropas Ekonomikas kopienas dibināšanas līgumu un jo īpaši tā 36. un 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) atbalsta shēmu vairs nepiemēro ražotāju grupu izveidei dalībvalstīs, kurās ražo apiņus, izņemot Austrijas Republiku, kurai saskaņā ar 1994. gada Pievienošanās aktu ir atļauts piemērot šo programmu līdz 1999. gada 31. decembrim, tādēļ skaidrības labad no 2000. gada 1. janvāra būtu jāatceļ Regulas (EEK) Nr. 1696/71 [2] 8. un 10. pants, kā arī 17. panta 2. punkts; (2) Padome noteica ražotājiem vienotas likmes atbalstu EUR 480 uz hektāru gadā uz pieciem gadiem, sākot ar 1996. gada ražu, līdz pat 2000. gada ražai ieskaitot, tā kā Komisijai vairs nav jāiesniedz ikgadējais ziņojums Padomei par situāciju apiņu ražošanā un tirgū laišanā, jo Regulas (EEK) Nr. 1696/71 18. pants paredz kopsavilkuma ziņojuma iesniegšanu pēc piecu gadu perioda beigām, kad Padome būs nolēmusi par atbalsta summu par laika posmu, sākot ar 2001. gada ražu, minētās regulas 11. pantu tādēļ drīkst svītrot un tās 12. pantu drīkst pielāgot, ņemot vērā šādu svītrojumu, IR PIEŅĒMUSI ŠO REGULU. 1. pants Regulu (EEK) Nr. 1696/71 groza šādi: 1. Regulas 8., 10., 11. pantu un 17. panta 2. punktu svītro. 2. Regulas 12. panta 6. punktu aizstāj ar šādu: "6. Ja tirgus situācija liecina, ka Kopienas apiņu tirgus piegādes struktūrā ir struktūrpārpalikumu vai traucējumu rašanās risks, Padome pēc Komisijas priekšlikuma saskaņā ar Līguma 37. panta 2. punktā paredzēto procedūru var labot 5. punktā noteikto atbalsta summu, vai nu: a) piešķirot atbalstu tikai par to apiņu audzēšanas platības daļu, kura ir reģistrēta attiecīgajam gadam, vajadzības gadījumā, labojot atbalsta summu; vai arī b) pasludināt kā atbalsta saņemšanai neatbilstošas tās apiņu audzēšanas platības, kas ražo pirmo un/vai otro gadu." 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. To piemēro no 2000. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 24. janvārī Padomes vārdā — priekšsēdētājs L. Capoulas Santos [1] Atzinums nosūtīts 1999. gada 17. decembrī (vēl nav publicēts Oficiālajā Vēstnesī). [2] OV L 175, 4.8.1971., 1. lpp. Regulā jaunākie grozījumi izdarīti ar Regulu (EK) 1257/99 (OV L 160, 16.3.1996., 80. lpp.). --------------------------------------------------
Oficiālais Vēstnesis L 067 , 15/03/2000 Lpp. 0014 - 0015



Komisijas Regula (EK) Nr. 549/2000 (2000. gada 14. marts), ar ko nosaka intervences centrus rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EEK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2072/98 [2], un jo īpaši tās 8. panta a) punktu, tā kā: (1) Ar Komisijas Regulu (EEK) Nr. 2047/84 [3] nosaka intervences centrus rīsiem, izņemot Verčelli [Vercelli]; minētā regula ir vairākas reizes grozīta, un jaunākie grozījumi izdarīti ar Regulu (EK) Nr. 695/98 [4]; skaidrības labad šī regula būtu jāaizstāj pilnībā. (2) Pēc apspriešanās ar attiecīgajām dalībvalstīm būtu jāpapildina Spānijā un Grieķijā atrodošos intervences centru saraksts. (3) Minētie pasākumi būtu jāsāk īstenot no intervences pasākumu piemērošanas perioda sākuma. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 3072/95 3. panta 3. punktā minētie intervences centri ir uzskaitīti pielikumā. 2. pants Ar šo atceļ Regulu (EEK) Nr. 2047/84. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2000. gada 1. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 14. martā Komisijas vārdā — Komisijas loceklis Franz Fischler [1] OV L 329, 30.12.1995., 18. lpp. [2] OV L 265, 30.9.1998., 4. lpp. [3] OV L 190, 18.7.1984., 5. lpp. [4] OV L 96, 28.3.1998., 20. lpp. -------------------------------------------------- PIELIKUMS 1. SPĀNIJA Reģions | Intervences centrs | Aragona | Ejea de los Caballeros Grañén | Katalonija | Aldea-Tortosa | Valensija | Albal-Silla Sueca Cullera | Mursija | Calasparra | Ekstremadūra | Don Benito Montijo Madrigalejo | Andalūzija | Coria del Rio Las Cabezas de San Juan La Puebla de Rio Los Palacios Vejer de la Frontera | Navarra | Tudela | 2. FRANCIJA Departaments | Intervences centrs | Bouches-du-Rhône | Arles Port-du-Saint-Louis-du-Rhône | Gard | Beaucaire Saint-Gilles | Gviāna | Mana (Saint-Laurent-du-Maroni) | 3. GRIEĶIJA Reģions | Intervences centrs | Vidusgrieķija | Volos Lamia Messolongi Elassona | Maķedonija | Skotousa Drimos Plati Provatas Pirgos Thessaloniki Serres Giannitsa | Peloponēsa | Messini | 4. ITĀLIJA Reģions | Intervences centrs | Pjemonta | Vercelli Novara Cuneo Turin Alessandria Biella | Veneta | Rovigo | Lombardija | Pavia Mantua Milan Lodi | Emīlija–Romanja | Piacenza Parma Ferrara Bologna Ravenna Reggio Emilia | Sardīnija | Oristano Cagliari | 5. PORTUGĀLE Reģions | Intervences centrs | Beira Litoral | Granja do Ulmeiro Soure Lourinhã | Ribatejo | Coruche Mora Avis Ponte de Sor Azambuja | Alentejo | Grândola Pegões Ferreira do Alentejo | --------------------------------------------------
Oficiālais Vēstnesis L 156 , 29/06/2000 Lpp. 0030 - 0030



Komisijas Regula (EK) Nr. 1377/2000 (2000. gada 28. jūnijas), ar ko groza Regulu (EK) Nr. 1432/94, kas nosaka sīki izstrādātus noteikumus importa režīma piemērošanai cūkgaļas nozarē, ko paredz Padomes Regula (EK) Nr. 774/94, ar kuru atver dažas Kopienas tarifu kvotas cūkgaļai un dažiem citiem lauksaimniecības produktiem un paredz to pārvaldīšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 29. marta Regulu (EK) Nr. 774/94, ar ko atver dažas Kopienas tarifu kvotas augstākā labuma liellopu gaļai, cūkgaļai, putnu gaļai, kviešiem, kviešu un rudzu maisījumam, kā arī klijām, atsijām un citiem atlikumiem, kā arī nosaka šo kvotu pārvaldību [1], kura grozīta ar Komisijas Regulu (EK) Nr. 2198/95 [2], un jo īpaši tās 7. pantu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju [3], kurā jaunākie grozījumi izdarīti ar Austrijas, Somijas un Zviedrijas Iestāšanās aktu un ar Regulu (EK) Nr. 3290/94 [4], un jo īpaši tās 22. pantu, tā kā: (1) Komisijas Regula (EK) Nr. 1432/94 [5], kurā jaunākie grozījumi izdarīti ar Regulu (EK) Nr. 2068/966 [6], nosaka sīki izstrādātus noteikumus Regulā (EK) 774/94 paredzēto importa pasākumu piemērošanai cūkgaļas nozarē. (2) Cūkgaļas importa kvotas pēdējo gadu laikā kopumā ir maz izmantotas, un relatīvi augstais importa licenču nodrošinājums varētu būt viens no faktoriem, kas neveicina tirdzniecību; lai atvieglotu tirdzniecību ar cūkgaļu un saskaņotu nodrošinājumu līmeņus importa licencēm gaļas nozarēs, jāpārskata Regulā (EK) Nr. 1432/94 noteiktais nodrošinājuma līmenis. (3) Šajā regulā paredzētie pasākumi saskan ar Cūkgaļas vadības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1432/94 6. pantu aizstāj ar šo: "6. pants Nodrošinājumu, kas ir EUR 20 par 100 kilogramiem, iesniedz par visu 1. pantā minēto produktu importa licenču pieteikumiem." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 28. jūnijā Komisijas vārdā — Komisijas loceklis Franz Fischler [1] OV L 91, 8.4.1994., 1. lpp. [2] OV L 221, 19.9.1995., 3. lpp. [3] OV L 282, 1.11.1975., 1. lpp. [4] OV L 349, 31.12.1994., 105. lpp. [5] OV L 156, 23.6.1994., 14. lpp. [6] OV L 277, 30.10.1996., 12. lpp. --------------------------------------------------
Oficiālais Vēstnesis L 300 , 29/11/2000 Lpp. 0001 - 0001



Padomes Regula (EK) Nr. 2595/2000 (2000. gada 27. novembris), ar ko groza Regulu (EK) Nr. 1103/97 par dažiem noteikumiem attiecībā uz eiro ieviešanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 123. panta 5. punktu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Eiropas Centrālās bankas atzinumu [3], tā kā: (1) Padomes Regulā (EK) Nr. 1103/97 (1997. gada 17. jūnijs) par dažiem noteikumiem attiecībā uz eiro ieviešanu [4] ir noteikumi par eiro un dalībvalstu, kuras pieņem eiro, valūtu maiņas kursu apstiprināšanu un šādu kursu izmantošanu naudas summu konvertēšanai. Šie noteikumi attiecas uz to dalībvalstu valūtu maiņas kursiem, kuras pieņēma eiro, kad Kopiena sāka Ekonomikas un monetārās savienības trešo posmu. Šie noteikumi ir jāattiecina uz visu dalībvalstu valūtu maiņas kursiem, kuras pieņem eiro vēlāk. (2) Dalībvalstīm, kuru valūtu aizstāj ar eiro pēc dienas, kad Kopiena sāka Ekonomikas un monetārās savienības trešo posmu, "valsts valūtas vienību" definīcija attiecas uz dalībvalsts valūtas vienību, kāda tā tika noteikta tūlīt pēc eiro ieviešanas attiecīgajā dalībvalstī. (3) 123. panta 5. punkts tagad ir pieejams kā juridisks pamatojums, lai veiktu iepriekšminētos pasākumus, kuri ir vajadzīgi eiro ieviešanai dalībvalstīs, kuras pieņēma eiro pēc Ekonomikas un monetārās savienības trešā posma sākuma. (4) Šīs regulas noteikumi saskaņā ar vispārpieņemtajiem tiesību principiem un jo īpaši atzīšanu, kas paredzēta attiecībā uz tiesību aktiem valūtas jomā, būtu vispārēji jāatzīst kā iesaistīto dalībvalstu monetāro tiesību sastāvdaļa, tādējādi stiprinot juridisko noteiktību un juridisko skaidrību uzņēmējiem visās dalībvalstīs un trešajās valstīs, IR PIEŅĒMUSI ŠO REGULU. 1. pants Regulas (EK) Nr. 1103/97 1. pantā: a) trešā ievilkuma beigās pievieno vārdus "vai 5. punktu"; b) ceturtā ievilkuma beigās pievieno vārdus "vai attiecīgi dienā pirms eiro aizstāj kādas dalībvalsts valūtu, kura pieņem eiro vēlāk". 2. pants Šī regula stājas spēkā 2001. gada 1. janvārī. Šī regula uzliek saistības kopumā un ir tieši piemērojama visās dalībvalstīs saskaņā ar Eiropas Kopienas dibināšanas līgumu. Briselē, 2000. gada 27. novembrī Padomes vārdā — priekšsēdētājs L. Fabius [1] OV C 177 E, 27.6.2000., 99. lpp. [2] Atzinums izsūtīts 2000. gada 16. jūnijā (Oficiālajā Vēstnesī vēl nav publicēts). [3] OV C 177, 27.6.2000., 11. lpp. [4] OV L 162, 14.6.1997., 1. lpp. --------------------------------------------------
Oficiālais Vēstnesis L 333 , 29/12/2000 Lpp. 0071 - 0071



Komisijas Regula (EK) Nr. 2881/2000 (2000. gada 27. decembris), ar ko atkāpjas no Regulas (EEK) Nr. 1859/93 par importa licenču sistēmas piemērošanu ķiplokiem, kas importēti no ārpus Kopienas valstīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2699/2000 [2], un jo īpaši tās 31. panta 2. punktu, tā kā: (1) Komisijas Regulas (EK) Nr. 1104/2000 [3] pielikums nosaka laika posmus pieteikumu iesniegšanai importa licencēm ķiplokiem, kuru izcelsme ir Ķīnā. (2) Komisijas Regula (EEK) Nr. 1859/93 [4], kurā jaunākie grozījumi izdarīti ar Regulu (EK) Nr. 1662/94 [5], nosaka, ka importa licences ir derīgas 40 dienas no dienas, kad tās tika izsniegtas atbilstoši tam, kā noteikts minētās regulas 3. panta 2. punktā. Tā kā laika posms pieteikumu iesniegšanai importa licencēm ķiplokiem, kuru izcelsme ir Ķīnā, attiecībā uz 2000. gada decembri un 2001. gada janvāri ir ilgāks, tad, ja pieteicēji to pieprasa, minētajam laika posmam izsniegtajām licencēm derīguma termiņš būtu jāpagarina. (3) Šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EEK) Nr. 1859/93 2. panta 2. punkta, ja attiecīgās licences turētājs to pieprasa, kompetentās valsts iestādes drīkst pagarināt derīguma termiņu līdz 80 dienām no to izsniegšanas dienas Ķīnas izcelsmes ķiploku importa licencēm, kuras izsniegtas attiecībā uz laika posmu no 2000. gada decembra līdz 2001. janvārim atbilstoši tam, kā minēts Regulas (EK) Nr. 1104/2000 pielikumā. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 27. decembrī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 311, 12.12.2000., 9. lpp. [3] OV L 125, 26.5.2000., 21. lpp. [4] OV L 170, 13.7.1993., 10. lpp. [5] OV L 176, 9.7.1994., 1. lpp. --------------------------------------------------